AIŠKINAMASIS RAŠTAS

Dėl savivaldybės turto perdavimo pagal panaudos sutartis

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau-administracija) gavo viešosios įstaigos Molėtų r. pirminės sveikatos priežiūros centro (toliau – PSPC) 2019 m. sausio 9 d. raštą Nr. S-9 „Dėl turto panaudos sutarties“, kuriame prašo nutraukti 2014 m. gegužės 2 d. turto panaudos sutartį Nr. T6-52 ir nurodo kad dalyvauja 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“ projekte ir kad daiktinės pareiškėjo (partnerio) teisės į statinį ir (ar) žemę, kuriame įgyvendinant projektą bus vykdomi statybos darbai, turi būti įregistruotos įstatymų nustatyta tvarka ir galioti ne trumpiau kaip penkerius metus nuo projekto finansavimo pabaigos. Paraiška centrinei projektų valdymo agentūrai (toliau – agentūra) jau pateikta, agentūra pateiktą paraišką įvertino teigiamai, tačiau su sąlyga,  kad iki projekto veiklų įgyvendinimo termino pabaigos pareiškėjas įvykdys įsipareigojimus. Administracija 2019 m. sausio 11 d. susitarimu Nr. T6-1 nutraukė 2014 m. gegužės 2 d. turto panaudos sutartį Nr. T6-52.

Administracija gavo PSPC 2019 m. sausio 14 d. raštą Nr. S-26 „Dėl turto panaudos sutarties sudarymo“, kuriame prašo suteikti tarybos sprendime nurodytas patalpas panaudai. Su sprendimą pagrindžiančiais dokumentais galima susipažinti Turto skyriuje.

Parengto sprendimo projekto tikslas – perduoti 10 metų PSPC savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą pagal turto panaudos sutartis.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3, 17 punktai, 16 straipsnio 2 dalies 26 punktas, 18 straipsnio 1 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktas, 3, 4 dalys, 27 straipsnio 1 dalies 2 punktas;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Molėtų rajono savivaldybės tarybos 2017 m. liepos 27 d. sprendimo Nr. B1-135 redakcija) 4.2, 6.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas PSPC nuostatuose numatytai veiklai vykdyti, įstaiga turės galimybę gauti finansavimą projektui „Pirminės asmens sveikatos priežiūros veiklos efektyvumo didinimas“.

Neigiamų pasekmių nenumatoma.

**4. Priemonės sprendimui įgyvendinti**

Bus parengtos ir pasirašytos turto panaudos sutartys bei turto perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.